Több, mint kétezer érdeklődő a seregszemlén | DUOL
Educatio kiállítás 2019. 01. 16. 11:00
Több, mint kétezer érdeklődő a seregszemlén
Évről évre több látogatót vonzanak az alkalmazott tudományok az Educatio Nemzetközi Oktatási Szakkiállításon.
Több mint kétezer diák kereste fel január 10. és 12. között a Dunaújvárosi Egyetem standját a budapesti Educatio Kiállításon, a legrangosabb magyarországi felsőoktatási rendezvényen.
A látogatók körében hatalmas érdeklődés volt az anyagmérnöki, gépészmérnöki, mérnökinformatikus, informatikai képzések iránt, de a kommunikációs szak is töretlenül népszerű a továbbtanulni vágyó diákok körében. A Dunaújvárosi Egyetem, az alkalmazott tudományok egyeteme nagy hangsúlyt fektet a magas nívójú, gyakorlatorientált duális képzésekre, így egyre több érdeklődőt vonz e szakképzés.
A pályaválasztás előtt álló fi atalokat tizenöten segítették az Educatio-kiállításon
A standon tizenöt fővel képviseltette magát a Dunaújvárosi Egyetem, a látványos „aufhauer” ruházatot viselték a hagyományőrző hallgatók. Pályaorientációs tanácsadás is segítette a leendő hallgatókat a választásban. Az egyetem által nyújtott duális képzést és felsőoktatási szakképzést szintén nagy érdeklődés övezte. Nemcsak informatív volt, hanem látványelemekben is bővelkedett a Dunaújvárosi Egyetem standja, a látogatók kipróbálhatták a VR szemüveget és a hegesztő szimulátort.
A pályaválasztás előtt álló diákoknak és szülőknek nem kell Budapestre utazniuk, hogy tájékozódjanak a városban működő alkalmazott tudományok egyetemének kínálatáról, hiszen 2019. január 26-án családi nyílt nappal várja az érdeklődő diákokat és kísérőiket a Dunaújvárosi Egyetem.
tűzveszély / 16 perce
a rejtélyek színpada / 31 perce
merénylet / 42 perce
szélvihar / 45 perce
mérföldkő / 55 perce